CDC aprobă vaccinarea cu Pfizer în cazul copiilor cu vârste cuprinse între 12 și 15 ani.
CDC a aprobat miercuri, 12 mai 2021, recomandările ce privesc administrarea vaccinului Pfizer în cazul copiilor cu vârste cuprinse între 12 și 15 ani. Marți, 11 mai 2021, grupul Pfizer/BioNTech a primit aprobare în SUA. Valeriu Gheorghiță declara pe 11 mai că există doze de vaccin pentru persoanele cu vârste cuprinse între 12 și 15 ani, dar este nevoie de o campanie de informare pe tema vaccinării copiilor din România.
Consilierii Centrului pentru Controlul și Prevenirea Bolilor din SUA au votat în unanimitate, miercuri, 12 mai, pentru administrarea vaccinului Covid-19 de la Pfizer/BioNTech copiilor cu vârste cuprinse între 12 și 15 ani, relatează CNN.Marți, 11 mai 2021, Grupul Pfizer/BioNTech a primit aprobare în SUA pentru vaccinarea adolescenților cu vârste cuprinse între 12 și 15 ani.Vaccinarea copiilor cu vârste cuprinse între 12 și 15 ani în România. Valeriu Gheorghiță: "Între 12 şi 15 ani, vorbim de circa 800.000 de persoane eligibile"Valeriu Gheorghiţă a declarat pe 11 mai 2021 că putem începe oricând campania de vaccinare, pentru că suntem pregătiţi. Coordonatorul campaniei de vaccinare anti-COVID în România a spus că este nevoie de o campanie de informare pentru vaccinarea copiilor."Avem peste 20 de milioane de doze de la compania Pfizer deja contractate, care sunt livrabile până în septembrie, ceea ce ne asigură vaccinarea şi pentru această grupă de vârstă, nu trebuie să mai contractăm doze suplimnetare. Între 12 şi 15 ani vorbim de circa 800.000 de persoane eligibile, nu e un număr foarte mare, deci putem asigura practic 1,6 milioane de doze", a explicat Valeriu Gheorghiță pe 11 mai 2021.